Doložka
finančných, ekonomických, environmentálnych vplyvov, vplyvov na zamestnanosť a podnikateľské prostredie

I.		Odhad vplyvov na verejné financie

Navrhovaná právna úprava si nevyžiada zvýšené nároky na štátny rozpočet. 

Nárast bežných výdavkov v rokoch 2006 - 2008 v porovnaní s očakávanou skutočnosťou r. 2005 bude v položke Tovary a služby spôsobený nasledovnými skutočnosťami, a to bez ohľadu na realizovanie navrhovanej právnej úpravy :
-	rozširujú sa činnosti ktoré bude vykonávať novovytvorený Úrad pre humánnu farmáciu a zrealizuje sa presun niektorých kompetencií a následne aj činnosti z MZ SR,
-	v závere roku 2005 bude uvedená do prevádzky nová budova, ktorá si vyžiada väčšie náklady na energiu, materiálovú vybavenosť, údržbu, služby, a to aj                      v nasledujúcich rokoch,
-	vstupom SR do EÚ a prijatím nových právnych noriem nevyhnutných pre plnenie úloh na úseku účinnosti, bezpečnosti a kvality humánnych liekov nielen na vysokej kvalitatívnej úrovni, ale predovšetkým vo svojej štruktúre si vyžiada zvýšené náklady na cestovné, služby, vybavenie pracovníkov, telekomunikačnú techniku            a pod.

	V položke mzdy a platy a nadväzne na to aj v poistnom a príspevkoch do poisťovní 	dochádza k zvyšovaniu iba na úrovni rastu miezd v štátnej a verejnej správe.

	Vývoj príjmov a bežných výdavkov v r. 2005 - 2008:
										        v tis. Sk	
	r. 2005	r. 2006	r. 2007	r. 2008	
223 - Príjmy za služby	5 500	6 000	6 300	6 500	
Príjmy z registrácie	100 000	100 800	102 200	103 600	
Príjmy spolu	105 500	106 800	108 500	110 100	
610 - Mzdy a platy	51 018	54 600	59 000	63 720	
620 - Poistné a prísp.	17 830	19 100	20 621	22 270	
630 - Tovary a služby	49 045	92 430	101 673	111 840	
640 - Transfery	1 630	2 000	2 100	2 200	
Bežné výdavky spolu	119 523	168 130	181 294	197 830	

	Navrhovaná právna úprava neovplyvní rozpočty štátnych fondov, rozpočty obcí 
	a vyšších územných celkov, rozpočet sociálnej poisťovne, rozpočet zdravotných 	poisťovní, rozpočet  ústredia práce, sociálnych vecí a rodiny, rozpočet Fond 	národného majetku a rozpočet Slovenského pozemkového fondu.
	
II.	Odhad vplyvov na obyvateľov, hospodárenie podnikateľskej sféry a iných právnických osôb
	Navrhovaná právna úprava pozitívne ovplyvní podnikanie, a to v súvislosti                        	s posilnením princípov trhového prostredia v tejto oblasti.

III.	Odhad vplyvov na životné prostredie
	Navrhovaná právna úprava bude mať pozitívny vplyv na životné prostredie.

IV.	Odhad vplyvov na zamestnanosť
	Je predpoklad, že navrhovaná právna úprava bude mať mierne pozitívny vplyv na 	zamestnanosť, a to v súvislosti s vytvorením podmienok pre prístup k povoleniam 	právnickým a fyzickým osobám, ktoré v uvedenej oblasti podnikajú.

V.	Odhad vplyvov na podnikateľské prostredie
   Navrhovaná právna úprava nebude mať vplyv na podnikateľské prostredie.